[{"text_idx": "#000005", "text": "Coleg y Cymoedd yn cychwyn dathliadau blwyddyn o hyd ar gyfer ei ben-blwydd yn 10 oed"}, {"text_idx": "#000006", "text": "Mae Coleg y Cymoedd, un o golegau addysg bellach mwyaf Cymru, yn falch iawn o gyhoeddi dechrau dathliadau blwyddyn o hyd ar gyfer ei ben-blwydd yn 10 oed."}, {"text_idx": "#000007", "text": "Ers ei sefydlu yn 2013, mae\u2019r coleg wedi croesawu bron i 100,000 o ddysgwyr i\u2019w bedwar campws ar draws Caerffili a Rhondda Cynon Taf, yn Aberda\u0302r, Nantgarw, y Rhondda (Llwynypia) ac Ystrad Mynach."}, {"text_idx": "#000009", "text": "O dan arweiniad gweledigaethol y Pennaeth, Jonathan Morgan, a\u2019i di\u0302m ymroddedig o staff, 850 o unigolion arbennig, mae Coleg y Cymoedd wedi cael llwyddiant rhyfeddol."}, {"text_idx": "#000010", "text": "Mae ymrwymiad y coleg i ddarparu addysg o ansawdd yn amlwg, nid yn unig drwy ei arlwy cynhwysfawr o gyrsiau ond hefyd drwy ei bartneriaethau cryf gyda dros 1,200 o gyflogwyr."}, {"text_idx": "#000012", "text": "Dechreuodd y dathliadau ychydig cyn dechrau\u2019r flwyddyn academaidd hon gyda digwyddiad ar draws y pedwar campws. Cafodd aelodau o staff luniaeth wrth fwynhau amser gwerthfawr yn dal i fyny a\u0302 chydweithwyr ar o\u0302l gwyliau haf haeddiannol."}, {"text_idx": "#000016", "text": "\u201cMae ein ti\u0302m ymroddedig o staff addysgu a chymorth busnes proffesiynol yn cydweithio i greu cymuned groesawgar lle caiff pob unigolyn ei werthfawrogi,\u201d ychwanegodd Morgan. \u201cRydym yn falch o\u2019n llwyddiannau yn y gorffennol ond rydym yn parhau i ganolbwyntio ar wella profiadau ein dysgwyr yn barhaus wrth inni symud ymlaen.\u201d"}, {"text_idx": "#000017", "text": "Dros y flwyddyn nesaf, bydd Coleg y Cymoedd yn rhannu straeon am ei lwyddiant mewn cyfres o ffilmiau ysbrydoledig gan gyn-fyfyrwyr; agoriad mawreddog y ganolfan chwaraeon o\u2019r radd flaenaf ar ei champws yn Nantgarw, cartref Academi Benywod gyntaf De Cymru; digwyddiadau cymunedol bob tymor ar ei gampysau a llawer mwy."}, {"text_idx": "#000018", "text": "Dilynwch ddathliadau 10 mlynedd Coleg y Cymoedd ar ei sianeli cyfryngau cymdeithasol: @colegycymoedd #CYC10"}]